**Kalle Moisio** (s. 19. lokakuuta 1994 Turku) on suomalainen jääkiekkoilija, joka pelasi viimeksi Mestis-joukkue Heinolan Peliitoissa kaudella 2017–2018. Hän toimi yhtenä joukkueen kiertävistä kapteeneista. Moisio oli pelipaikaltaan vasen laitahyökkääjä. Hänet tunnettiin kovista otteistaan ja jäähyherkkyydestään Mestiksessä.

Ura
---

### Seuraura

Moisio on Turun Palloseuran kasvatti. Hän siirtyi B-juniori-ikäisenä Tampereen Ilvekseen kaudeksi 2010–2011. Moisio pelasi kauden aikana myös yhden ottelun TuTon A-nuorten I-divisioonajoukkueessa. Kaudeksi 2011–2012 hän siirtyi Rauman Lukkoon, jossa kausi eteni pääasiassa seuran B-nuorten I-divisioonajoukkueessa. Kesällä 2012 Paimiossa jääkiekkoleirin pitänyt venäläisvalmentaja Anatoli Fedotov houkutteli Moision try-outille Venäjän toiseksi korkeimmalle sarjatasolle VHL-joukkue HK Rjazaniin. Fedotov sai kuitenkin potkut ennen kauden 2012–2013 alkua ja Moisio saikin pelejä ainoastaan Venäjän nuorten B-sarjan Molnija Rjazanissa. Neljän pelaamansa ottelun jälkeen hän palasi Suomeen ja siirtyi A-nuorten SM-liigan nousijajoukkue Jokipoikiin. Moisio oli kymmenellä osumallaan joukkueen kolmanneksi paras maalintekijä.

Kaudeksi 2013–2014 Moisio siirtyi Mestis-joukkue Kiekko-Vantaaseen, jossa tulokaskausi toi 44 runkosarjaottelussa tehot 3+9=12 ja neljässä playoff-ottelussa tehot 1+1=2. Hän keräsi runkosarjassa myös runsaat 104 jäähyminuuttia, joilla Moisio sijoittui koko Mestiksen jäähypörssissä kolmanneksi. Kesäkuussa 2014 hän teki vuoden mittaisen jatkosopimuksen Kiekko-Vantaan kanssa. Moisio valittiin joukkueen varakapteeniksi, mutta hän jätti Kiekko-Vantaan kuitenkin omasta aloitteestaan jo kolmen pelaamansa ottelun jälkeen syyskuussa. Seuraavana päivänä Moisio teki loppukauden 2014–2015 kattavan sopimuksen TuTon kanssa. Hän aloitti myös opiskelun iltalukiossa Turussa. Hän johti Mestiksen jäähypörssiä 96 minuutillaan, kunnes helmikuussa 2015 Moisio siirtyi loppukaudeksi sarjatasoa ylemmäs kasvattajaseuransa Turun Palloseuran SM-liigajoukkueeseen. Hän teki liigadebyyttinsä näin ollen 10. helmikuuta 2015 vieraissa Saimaan Palloa vastaan. Moisio merkittiin TPS:n kolmosketjuun Otto Karvisen ja isoveljensä Patrikin viereen. Hän sai ottelussa jääaikaa 14.33 minuuttia.

Moisio palasi kaudeksi 2015–2016 vuoden mittaisella sopimuksella TuToon. Joulukuussa 2015 seura lainasi hänet kuukauden mittaisella try-out -sopimuksella Espoo Bluesiin. Moisio pelasi siellä neljä ottelua ja jäi tammikuussa kuitenkin ilman jatkosopimusta. Hän sai koejaksonsa aikana myös yhden ottelun pelikiellon jalkapyyhkäisystä.

Kaudeksi 2017–2018 Moisio siirtyi vuoden mittaisella sopimuksella Heinolan Peliittoihin. Hänet nimettiin joukkueen yhdeksi kiertävistä kapteeneista. Moisio pelasi kauden aikana myös kaksi SM-liigaottelua lainalla Pelicansissa.

### Maajoukkueura

Moisio on pelannut neljä poikien maaottelua.

Muuta
-----

Moision isoveli Patrik on pelannut myös jääkiekkoa SM-liigatasolla. Hän pelaa nykyään Puolan liigan Podhale Nowy Targissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Ilves | A-SM | 1 | 0 | 0 | 0 | 0 | – | – | – | – | – |
|  | TuTo | A-I-div. | 1 | 0 | 0 | 0 | 0 | – | – | – | – | – |
| 2011–2012 | Lukko | A-SM | 11 | 0 | 0 | 0 | 4 | – | – | – | – | – |
| 2012–2013 | Molnija Rjazan | MHL B | 4 | 0 | 1 | 1 | 2 | – | – | – | – | – |
|  | Jokipojat | A-SM | 31 | 10 | 6 | 16 | 57 | – | – | – | – | – |
| 2013–2014 | Kiekko-Vantaa | Mestis | 44 | 3 | 9 | 12 | 104 | 4 | 1 | 1 | 2 | 2 |
| 2014–2015 | Kiekko-Vantaa | Mestis | 3 | 0 | 0 | 0 | 6 | – | – | – | – | – |
|  | TuTo | Mestis | 36 | 2 | 3 | 5 | 90 | – | – | – | – | – |
|  | TPS | SM-liiga | 12 | 0 | 0 | 0 | 2 | – | – | – | – | – |
| 2015–2016 | TuTo | Mestis | 36 | 5 | 6 | 11 | 32 | 7 | 1 | 2 | 3 | 16 |
|  | Blues | SM-liiga | 4 | 0 | 0 | 0 | 0 | – | – | – | – | – |
| 2016–2017 | TuTo | Mestis | 43 | 4 | 10 | 14 | 92 | 11 | 2 | 1 | 3 | 22 |
| 2017–2018 | Peliitat | Mestis | 36 | 10 | 7 | 17 | 65 | – | – | – | – | – |
|  | Pelicans | SM-liiga | 2 | 0 | 0 | 0 | 2 | – | – | – | – | – |
| 3 kautta | yhteensä | SM-liiga | 18 | 0 | 0 | 0 | 4 | – | – | – | – | – |
| 5 kautta | yhteensä | Mestis | 198 | 24 | 35 | 59 | 389 | 22 | 4 | 4 | 8 | 40 |

Lähteet
-------

* Kalle Moisio The Internet Hockey Databasessa (englanniksi)
* Kalle Moisio *Elite Prospects*. Everysport Media Group AB.  (englanniksi)

### Viitteet

1. ↑  Kuvakooste: TUTO taisteli elintärkeän voiton Vantaalla *tutohockey.fi*.  3.4.2017. TUTO Hockey Oy. Viitattu 29.12.2017.
2. ↑  Tilastot *liiga.fi*. Jääkiekon SM-liiga Oy. Viitattu 10.2.2015.
3. 1 2  Kiekko-Vantaa kiinnitti kovanaamansa *Jatkoaika.com*.  26.6.2014. Jatkoaika r.y. Viitattu 10.2.2015.
4. 1 2  Sundell, Milla: Moisio: "Pöytä saatiin putsattua" *Jatkoaika.com*.  21.12.2014. Jatkoaika r.y. Viitattu 10.2.2015.
5. 1 2 3 4  Kalle Moisio *Elite Prospects*. Everysport Media Group AB.  (englanniksi)
6. ↑  Kiekko-Vantaa valitsi kapteeninsa *Jatkoaika.com*.  27.8.2014. Jatkoaika r.y. Viitattu 10.2.2015.
7. ↑  Moisio jättää Vantaan *Jatkoaika.com*.  22.9.2014. Jatkoaika r.y. Viitattu 10.2.2015.
8. ↑  Moisio palaa kotiseudulleen *Jatkoaika.com*.  23.9.2014. Jatkoaika r.y. Viitattu 10.2.2015.
9. ↑  TUTO ja TPS vaihtoivat pelaajia *Jatkoaika.com*.  5.2.2015. Jatkoaika r.y. Viitattu 10.2.2015.
10. ↑  Kokoonpanot *liiga.fi*.  10.2.2015. Jääkiekon SM-liiga Oy. Viitattu 10.2.2015.
11. ↑  Ottelutilastot *liiga.fi*.  10.2.2015. Jääkiekon SM-liiga Oy. Viitattu 10.2.2015.
12. ↑  TUTOlle nippu sopimuksia *Jatkoaika.com*.  29.5.2015. Jatkoaika r.y. Viitattu 3.6.2015.
13. ↑  Nico Friman ja Kalle Moisio Espoo Bluesiin kuukauden tryout-sopimuksilla *blues.fi*.  11.12.2015. Jääkiekko Espoo Oy.  Arkistoitu 22.12.2015. Viitattu 12.12.2015.
14. ↑  Try-outit Bluesissa päättyivät tuloksettomina *Jatkoaika.com*.  10.1.2016. Jatkoaika r.y. Viitattu 10.1.2016.
15. ↑  Peliittojen pelaajarunko julki - Väliharju tukkimaan maalinsuuta *Jatkoaika.com*.  10.1.2016. Jatkoaika r.y. Viitattu 26.4.2017.
16. ↑  Peliitat - iloisella ja railakkaalla hyökkäyspelillä kohti 200 maalia *mestis.fi*.  27.9.2017. Suomen Jääkiekkoliitto – Finlands Ishockeyförbund ry.  Arkistoitu 5.10.2017. Viitattu 4.10.2017.